KISKŐRÖS VÁROS POLGÁRMESTERE


ELŐTERJESZTÉS
(sürgősséggel a Képviselő-testület 2025. szeptember 24-i ülésére)

TÁRGY:	PÁLYÁZAT BENYÚJTÁSA A „KAP-RD57-093-1-25” KÖZÖSSÉGI CÉLÚ FEJLESZTÉSEK TÁMOGATÁSA” KERETÉBEN KIÍRT PÁLYÁZATI FELHÍVÁSRA 

Megjelent Magyarország Kormányának felhívása az ÜDE-KUNSÁG Vidékfejlesztési Egyesület (továbbiakban: Helyi Akciócsoport, azaz HACS) illetékességi területén működő települési önkormányzatok részére közösségi célú fejlesztések, eszközbeszerzések megvalósítása érdekében.

A Helyi Akciócsoport Helyi Fejlesztési Stratégiája keretében kiírt felhívás célja, hogy erősítse a térség közösségi és társadalmi kohézióját, támogatva az infrastrukturális fejlesztéseket, eszközbeszerzéseket és közösségi rendezvények megvalósítását. A támogatás révén törekszenek arra, hogy javuljon a települések vizuális és funkcionális környezetének minősége, ezáltal növelve a helyi életkörülményeket és turisztikai vonzerőt. 
Emellett kiemelten fontos célunk a fiatalok megtartása és a generációk közötti kapcsolatok erősítése, hagyományok és értékek átadását szolgáló rendezvények támogatásával. A támogatási kérelmek révén olyan műveletek megvalósítását várjuk, amelyek hozzájárulnak a közösségépítéshez, a helyi identitás erősítéséhez, és hosszú távon pozitív hatással vannak a térség társadalmi és gazdasági fejlődésére.

A pályázati felhívás alapján kérelmet nyújthatnak be a HACS illetékességi területén működő települési önkormányzatok.
[bookmark: _Hlk209422940]Mivel Kiskőrös 10.000 fő feletti lakosságszámú település, emiatt a város külterületén valósítható csak meg fejlesztés. A tervek szerint a 0324/3 hrsz-ú (volt laktanya) ingatlanon tárolnánk és helyeznénk el a beszerzett eszközöket, amely ingatlan a Magyar Állam tulajdonát képezi, a Honvédelmi Minisztérium vagyonkezelésében van, azonban határozatlan időre Kiskőrös Város Önkormányzata használja. 

Jelen pályázati konstrukció által lehetőség nyílik, hogy a külterületen megvalósuló rendezvényeinkhez 1 db 14 kabinos Wc konténert és 4 db alumínium csővázas, 6x3 méteres sátrakat, valamint 16 db műanyag, leterhelő talpat szerezzen be Önkormányzatunk. 

A támogatás formája vissza nem térítendő támogatás, melynek intenzitása nem jövedelemtermelő tevékenységek esetében (maximum) az elszámolható költségek 95 %-a, a teljes fejlesztési költség legalább 5%-át a települési önkormányzatnak saját forrásként kell biztosítania.

Kiskőrös Város Önkormányzata a fenti pályázati kiírás alapján a bruttó 10.454.488,-Ft összköltségű pályázatból bruttó 9.931.764.-Ft vissza nem térítendő támogatásra kíván pályázatot benyújtani, amelyhez 522.724,-Ft önerő biztosítása szükséges. 

A pályázat benyújtás határideje 2025. szeptember 24.- 2025. október.07.

A sürgősséggel való tárgyalás indoka, a beadási határidő közelsége.

A fentiek alapján javaslom, hogy a Képviselő-testület a határozat-tervezetben foglaltak szerint döntsön.

Kiskőrös, 2025. szeptember 18.

Domonyi  László sk.
     polgármester


HATÁROZAT-TERVEZET



A Képviselő- testület

1. egyetért külterületi rendezvények megvalósításához szükséges eszközök beszerzésével, amelynek összköltsége bruttó 10.454.488.- Ft.
2. egyetért azzal, hogy az eszközbeszerzés megvalósítása érdekében az Önkormányzat pályázatot nyújtson be a KAP-RD57-093-1-25 azonosítószámú „Közösségi célú fejlesztések támogatása” című pályázati kiírás keretében „Eszközbeszerzés Kiskőrös Város Önkormányzatánál” címmel a – 9.931.764,-Ft összegű támogatás elnyerésére.

3. az Önkormányzat az 1. pontban meghatározott beruházás megvalósítása érdekében, saját forrásként bruttó 522.724,- Ft összeget biztosít.

4. egyetért azzal, hogy a 0324/3 hrszú ingatlanon kerüljenek elhelyezésre és tárolásra a beszerzett eszközök. 

5. felkéri a Polgármestert, hogy a Város 2025. évi költségvetésének soron következő módosítását a fentieknek megfelelően terjessze elő. 
6.  felhatalmazza a polgármestert a pályázat benyújtásával és megvalósítással kapcsolatos valamennyi szükséges intézkedés, jognyilatkozat megtételére, valamint nyertes pályázat esetén a Támogatási szerződés aláírására.


Felelős: 	polgármester
Határidő:	 2025.09.24.

